[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kial la provinco de Bamijano montras la plej bonan de Afganio"}, {"text_idx": "#000005", "text": "Scenoj de la dombra [eo] festivalo en la Bamijana provinco de Afganio. C\u0302iuj fotoj de Zaker Mandegar uzataj kun permeso"}, {"text_idx": "#000006", "text": "La Bamijano-regiono [eo] en centra Afganio [eo] eble estas plej konata ekster la lando pro terura krimo farita kontrau\u0306 kultura heredaj\u0302o [eo] (budhoj el Bamijano) [eo], sed post 17 jaroj ekzistas malmultaj lokoj en Afganio kie oni faras pli por konservi kulturon ol en Bamijano."}, {"text_idx": "#000007", "text": "En 2001, la talibanoj [eo] eksplodis gigantan c\u0302izitan Budhon [eo] en Bamijano, regiono konata pro siaj variaj arkeologiaj\u0302oj, trembrilantaj lagoj, vivecaj panoramaj valoj kaj verdoplenaj pas\u0302tejoj."}, {"text_idx": "#000008", "text": "Se eblas doni respondon al tia giganta kultura perdo, do la kvintaga #DanboraFestivalo, kiu nun farig\u0302is regula en la regiono, s\u0302ajnas tau\u0306ga."}, {"text_idx": "#000009", "text": "Dum tiu c\u0302i jaro [NDR: la artikolo estis originale verkita en 2018], okazis la dua eldono de la festivalo je la 29-a de junio sub helkolora blua c\u0302ielo, bonvenigante milojn da spektantoj el la tuta lando por festi la hipnotan tintaj\u0302on de unu el la plej s\u0302atataj muzikinstrumentoj de la lando, nome la danburo [eo]."}, {"text_idx": "#000010", "text": "Latest colorful pictures from #Dambura festival in #B laamiyan. Bamiyan is the capital of colors, history, art, culture, love, music & equality in #Afghanistan. This is why #Buddha lived in Bamiyan for ages. And this is the picture the world has to see from /WQ5cQ8njHp"}, {"text_idx": "#000012", "text": "Plej aktualaj kolorplenaj bildoj de la Danbura festivalo en Bamijano. Bamijano estas la c\u0302efurbo de koloroj, historio, arto, kulturo, amo, muziko kaj egaleco en Afganio. Tial Budho log\u0302is en Bamijano dum jarcentoj. Kaj tio estas la bildo kiun la mondo devas vidi pri Afganio."}, {"text_idx": "#000013", "text": "La gitar-simila danburo [eo] estas farata el morusligno [eo]. G\u0302i estas plejparte ludata en la nordaj kaj centraj regionoj de la lando."}, {"text_idx": "#000014", "text": "La Danbura Festivalo tamen estas multe pli ol korusa [eo] kunkantado."}, {"text_idx": "#000015", "text": "G\u0302i celas disvastigi tradician muzikon, prezenti tradiciajn metiojn [eo], fortigi turismon kaj festi kulturon. Dum tiaj okazaj\u0302oj estas kutimaj en multaj landoj, en Afganio, ili portas specialan signifon, c\u0302ar tie ne estas facile arang\u0302i ilin unufoje au\u0306 ec\u0302 dufoje sinsekve."}, {"text_idx": "#000016", "text": "Bamijano estis malpli trafita de bataloj ol multaj aliaj afganaj provincoj, kio signifas ke ekzistas malpli da sekureco-necesoj por organizantoj de eventoj. Dum la lastaj jaroj, la valo, protektita de la montaroj de Hindukus\u0302o [eo] kaj Koh-i-baba (oriente de Kabulo), gastigis aliajn festivalojn, inkluzive de la Silkvoja [eo] Festivalo kaj Gul-e Kachalo (festivalo de la terpoma floro)."}, {"text_idx": "#000017", "text": "Lastjaraj organizintoj estis forte kritikitaj fare de la Bamijana Ulama Konsilio, kiu nomis g\u0302in Haram\u2019 [eo] \u2013 kontrau\u0306leg\u0302a, ne-islama \u2013 eh\u0302ante la senkompromisan talibanan pozicion rilate al muziko kaj danco disvastigita fare de talibanoj dum ilia regado de 1996 g\u0302is 2001. Tamen, la spektakloj dau\u0306ris."}, {"text_idx": "#000018", "text": "Multaj artistoj venis el aliaj provincoj \u2013 Gazni [eo], Gor [eo] kaj Daikondi [eo], same kiel el la c\u0302efurbo Kabulo [eo]. La festivalo ricevis la apogon de UNESKO [eo], de la c\u0302ina ambasadejo en Afganio kaj de la provinca registaro."}, {"text_idx": "#000019", "text": "La elstara c\u0302eesto de virinoj dum la festivalo kreis defion por konservativuloj. El 11 malsamaj artprezentoj, kvar estis faritaj de inaj grupoj. Kvankam multaj homoj lau\u0306dis ilian kontribuon, aliaj montris ekstreman abomenon. En Fejsbuko inaj dancistoj kaj muzikistoj estis nomitaj \u201csekslaboristinoj\u201d kiuj disvastigas fahshan (c\u0302iuspecajn pekegojn) kaj okcidentajn pensojn."}, {"text_idx": "#000020", "text": "Mohammad Yasin Samim, en Tvitero [eo]:"}, {"text_idx": "#000021", "text": "These pictures give us a clear message: security, awarness and gender equality. I wish to have such gatherings in all provinces. Music, cultural events and peaceful events are useful for mental and physical wellbeing of the country. #DanboraFestival in #Bamyian /JkNqglwNVs"}, {"text_idx": "#000023", "text": "Tiuj c\u0302i bildoj (video) donas al ni klaran mesag\u0302on: sekureco, konscio kaj genra [eo] egaleco. Mi deziras havi tiajn renkontig\u0302ojn en c\u0302iuj provincoj. Muziko, kulturaj okazaj\u0302oj kaj pacaj eventoj estas utilaj por la mensa kaj fizika bonfarto de la lando."}, {"text_idx": "#000024", "text": "La arta kaj kultura vivo de Afganio estis profunde difektita pro jaroj da militado. Sarwar Sarkhosh, danbora legendo, estas unu el multaj kiuj pereis dum la 1980-aj jaroj. La junia festivalo aljug\u0302is premion al Sarkhosh pro lia arto kaj la oferoj kiujn li dedic\u0302is al evoluigo de muziko en Afganio, precipe la tradicia muziko hazaraga [eo]."}, {"text_idx": "#000025", "text": "Dum Bamijan-lokanoj ofte akuzas la registaron pri ignorado de ilia regiono en la kampo de infrastrukturo kaj publikaj servoj, turismo aperis kiel ekonomia kolono dank'al la laboro de organizaj\u0302oj kiel La Bamijana Kultura Centro kaj la Bamijana ekoturisma programo. La festivalo denove okazis."}, {"text_idx": "#000026", "text": "Kvankam c\u0302iujare nur eta kvanto de eksterlandaj turistoj vizitas la provincon, plejparte tii estas afganoj el aliaj provincoj, kiuj ne timas la nestabilajn vojojn al Bamijano."}, {"text_idx": "#000027", "text": "\u201cMi deziras ke c\u0302iu provinco estu Bamijano kaj ke c\u0302iu log\u0302anto estu Bamijanulo\u201d, rakontis al Global Voices Ahmad Kakar, log\u0302anto de la G\u0302alalabado-provinco [eo], kiu partoprenis la festivalon en tiu c\u0302i jaro."}, {"text_idx": "#000029", "text": "Juna kuiristo en Bakuo transformis sian apartamenton en restoracion"}, {"text_idx": "#000031", "text": "Milito en Ukrainio montras la rasismon de amaskomunikiloj kaj politikistoj kontrau\u0306 arabaj militviktimoj"}, {"text_idx": "#000033", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000038", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000039", "text": "Speciala danko al niaj multaj subtenantoj"}]